Βασίλης Γεωργιάδης (πολιτικός)

Ο Βασίλης Γεωργιάδης (Θεσσαλονίκη, 1986) είναι Έλληνας οικονομόλογος και πολιτικός. Είναι υποδιοικητής της Δημόσιας Υπηρεσίας Απασχόλησης (ΔΥΠΑ) και πρόεδρος του Οικονομικού Επιμελητηρίου Κεντρικής Μακεδονίας. Διετέλεσε πρόεδρος της ΟΝΝΕΔ το έτος 2016. 

 Βιογραφικό 
Ο Βασίλης Γεωργιάδης γεννήθηκε το 1986 στη Θεσσαλονίκη με καταγωγή από την Κύπρο εκ πατρός και από την Θεσσαλονίκη εκ μητρός. Αποφοίτησε από το 1ο Λύκειο Θεσσαλονίκης το 2004. Είναι πτυχιούχος του Τμήματος Βαλκανικών, Σλαβικών και Ανατολικών Σπουδών του Πανεπιστημίου Μακεδονίας. Πραγματοποίησε μεταπτυχιακές σπουδές πάνω στην Λογιστική και την Ελεγκτική στο Πανεπιστήμιο Μακεδονίας λαμβάνοντας μεταπτυχιακό δίπλωμα το 2014. 

Κατά τα φοιτητικά του χρόνια ήταν μέλος της ΔΑΠ-ΝΔΦΚ. Διετέλεσε ως γραμματέας της ΔΑΠ-ΝΔΦΚ ΤΕΙ Θεσσαλονίκης. Στην ΟΝΝΕΔ διετέλεσε μεταξύ άλλων ως υπεύθυνος επαρχιακών οργάνωσεων στο Εκτελεστικό Γραφείο της οργάνωσης.https://www.voria.gr/article/o-thessalonikios-vasilis-georgiadis-ine-neos-proedros-tis-onned Τον Φεβρουάριο του 2016 ο Γεωργιάδης εξελέγη από το 9ο Τακτικό Συνέδριο της ΟΝΝΕΔ και από την Κεντρική Επιτροπή της ΟΝΝΕΔ, ως Πρόεδρος της ΟΝΝΕΔ. Τον Απρίλιο του 2016 με απόφαση της Κεντρικής Επιτροπής Δεοντολογίας της Νέας Δημοκρατίας κατόπιν πρότασης του Προέδρου της Νέας Δημοκρατίας Κυριάκου Μητσοτάκη, διεγράφη από μέλος της Νέας Δημοκρατίας, εξαιτίας του φιάσκου με το Συνέδριο της ΟΝΝΕΔ και εκ τούτου εξέπεσε αυτοδίκαια από την θέση του Προέδρου της ΟΝΝΕΔ.https://www.huffingtonpost.gr/2016/04/18/politiki-nd_n_9721866.html

Το 2020 εξελέγη Πρόεδρος του Δ.Σ. του Οικονομικού Επιμελητηρίου Κεντρικής Μακεδονίας. Επανεξελέγη το 2023.https://www.voria.gr/article/sarotiki-niki-tis-galazias-dikio-stis-ekloges-toy-oee-kentrikis-makedonias Το 2023 ανέλαβε ως Υποδιοικητής της Δημόσιας Υπηρεσίας Απασχόλησης (ΔΥΠΑ).

 Παραπομπές 

Κατηγορία:Πρόεδροι της ΟΝΝΕΔ
Κατηγορία:Έλληνες οικονομολόγοι